Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, progimnazijos kodas – 190190269, skelbia atranką pradinio ugdymo mokytojo pareigoms eiti.

**Pareigybės lygis** – A2;

**Darbo krūvis** – 1 etatas.

**Darbo sutartis** – neterminuota.

**Darbo funkcijos**: pradinio ugdymo mokytojas ruošiasi pamokoms, neformaliojo ugdymo renginiams ir turiningai juos organizuoja, pasirenka pedagoginės veiklos organizavimo būdus, formas ir priemones, neprieštaraujančias pedagoginei etikai, bendriesiems pedagogikos ir psichologijos reikalavimams, padeda mokiniams formuoti dorovės ir sveikos gyvensenos, saugaus eismo, civilinės saugos, priešgaisrinės saugos, saugos darbe bei buityje įgūdžius, lavina gebėjimą jais vadovautis, moko mokinius darbštumo, atsakomybės, pasitikėjimo, savarankiškumo, susitelkimo, atvirumo, iniciatyvumo ir reiklumo sau, vertina mokinių pasiekimus ir informuoja apie mokymosi pažangą mokinių tėvus (globėjus), bendradarbiauja su pagalbos mokiniui specialistais sprendžiant mokinių ugdymo(si) sunkumus, tvarko mokinių ugdomosios veiklos dokumentus, planuoja, organizuoja ir vykdo veiklas mokyklos bendruomenei, kaupia dalykines, pedagogines, psichologines žinias, plečia kultūrinį akiratį, tobulina kvalifikaciją.

 **Reikalavimai**: aukštasis pedagoginis išsilavinimas (pradinio ugdymo mokytojo kvalifikacija). Atitikti valstybinės kalbos mokėjimo kategorijų, patvirtintų Lietuvos Respublikos Vyriausybės nutarimu, reikalavimus. Pretendentas siekiantis dirbti pradinio ugdymo mokytoju, turi atitikti Lietuvos Respublikos švietimo įstatymo 48 straipsnyje nustatytus reikalavimus, gebėti savo darbe naudotis IKT programine įranga, el. dienynu, skaitmeninėmis mokymo(si) priemonėmis, nuotoliniam mokymui reikalingomis mokymo platformomis.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu. Darbo užmokestis mokamas priklausomai nuo išsilavinimo, darbo stažo, kvalifikacijos (pareiginės algos pastovios dalies koeficientas nuo 8,71 – darbo užmokestis 1620,06 Eur, pareiginės algos pastovios dalies koeficientas iki 11,39 – darbo užmokestis 2118,54 Eur).

Pretendentas privalo pateikti šiuos dokumentus:

1. Prašymą leisti dalyvauti atrankoje;
2. Asmens tapatybę patvirtinančio dokumento kopiją;
3. Išsilavinimą patvirtinančio dokumento kopiją;
4. Gyvenimo aprašymą.
5. Atrankai pretendentas gali pateikti buvusių darboviečių rekomendacijas.

Pretendentas nuo 2023 m. rugpjūčio 28 d. iki 2023 m. rugpjūčio 31 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, LT-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Apie tikslų pokalbio laiką ir datą bus pranešta individualiai. Į pokalbį bus kviečiami tik pretendentai, atitinkantys reikalavimus.

Tel. pasiteiravimui:(8 319) 51118, el.p. mokykla@azuolas.prienai.lm.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_